বন্যার্তদের জন্য সরকারের বিভিন্ন উদ্যোগের কথা জানিয়ে তিনি বলেন, ‘বন্যায় অনেকের মাটির বাড়ি ধসে গেছে। তাদের বাড়ি নির্মাণের জন্য ইতোমধ্যেই অর্থ বরাদ্দ দিয়েছি। যখনই আমরা বন্যার খবর পেয়েছি তখনই সেখানে ত্রাণ পাঠিয়েছি। বাংলাদেশ আওয়ামী লীগ গণমানুষের সেবা করে, সাধারণ মানুষের সেবা করে। আর জনগণের সেবা করাই আমাদের দায়িত্ব। আমরা যখনই মানুষকে কষ্টে থাকতে দেখেছি তখনই তাদের পাশে দাঁড়িয়েছি।’